opt voirscr goet wassen sal halff ende halff
deylen ende ter eerden leven Ende dat gedeylt
zijnde soe sal de voirs wynne der voers
weduwen huer hellicht sculdich sijn te leven
te loeven tot huen huyse Item es vorweerde
dat de voirs wynne e jare int voirs hoff
leven sal lxxx busselen walme goet ende
custbai elc bussele van thien walme ende
elken walm groot eene goeden grijp met
beyden handen om de huysingen aldair mede
te decken Ende alsmen dien aldai verdect
sal de voirs wynne den wercklieden den
montcost geven ende de weduwe sal de
dachuen betalen Ende wairt alsoe datmen
aldair yet tymerde decte metste oft plecte
d af soude oick de wynne den werclieden
den montcost geven uutgesceyden van nuwe
wercke Item sal de voirs wynne allet stroo
leem steene tieghelen ende ande gereetscap
die int voirs hoff behoeven moegen met
sijne wagen en peerden halen daert de voirs
weduwe gecocht sal hebben oft dairt de
voirs weduwe hem heeten sal Item sal
de voirs wynne de huysingen vanden voirs
hove wel ende loffelijck houden op sijnen
cost vander underster rijckelen nederweerts
Ende den gront vander messien sal hij hoegen
gelijck der goten die dmest water afdraeght
alsoe dat tselve mestwater zijne afloop
volcomelijck hebben moeghe Item sal de
voirs wynne de duyven opt duyfhuyrs
aldair half hebben ende dair voe sal
hijse moten vueden ende verwaen Item
sal de voirs wynne jairlijcx den voirs
tmijn duende allen de willige pooten die
opt selve goet vallen sullen weder op
tselve goet setten ten meesten prouffijte
Item sal de voirs wynne hebben allet